b'\n_START_ARTICLE_\nTeatre grotesc\n_START_PARAGRAPH_\nEl teatre grotesc \xc3\xa9s un estil teatral naturalista que reflecteix una realitat entre c\xc3\xb2mica i tr\xc3\xa0gica, segons com el va definir el dramaturg itali\xc3\xa0 Luigi Pirandello per a definir el seu propi estil teatral. _NEWLINE_El grotesc teatral guarda afinitat amb l\'espantall, forma dram\xc3\xa0tica creada per l\'espanyol Ram\xc3\xb3n del Valle Incl\xc3\xa1n, amb obres com "Luces de Boh\xc3\xa8mia" i Les banyes de don Friolera. Valle Incl\xc3\xa1n va explicar que l\'espantall tenta de mostrar la realitat en un mirall distorsionant per a provocar la reflexi\xc3\xb3 de l\'espectador.\n_START_SECTION_\nEtimologia\n_START_PARAGRAPH_\nEl mot"grotesc" deriva de l\'itali\xc3\xa0 grottesco que deriva de \xc2\xabgrotta\xc2\xbb (\xc3\xa7o \xc3\xa9s, de les grutes) i designa, en arquitectura, a l\'estil o adorn que imita l\'aspror de les roques. En general s\'aplica a les escenes o gestos rid\xc3\xadculs, xarons, vulgars o absurds._NEWLINE_De fet, els primers usos del terme itali\xc3\xa0 \xc2\xabgrottesco\xc2\xbb feien refer\xc3\xa8ncia a les figures estrafol\xc3\xa0ries d\'algunes pintures rupestres. A partir d\'este \xc3\xbas inicial, l\'adjectiu \xc2\xabgrotesc\xc2\xbb s\'aplic\xc3\xa0 a persones que, pel seu aspecte o absurditat, feien riure; i, eixamplant-ne encara m\xc3\xa9s el significat, pass\xc3\xa0 a usar-se tamb\xc3\xa9 per a qualificar gestos, situacions o comportaments que produ\xc3\xafen una forta sensaci\xc3\xb3 d\'estranyesa o de rid\xc3\xadcul._NEWLINE_En la terminologia art\xc3\xadstica, s\'ha produ\xc3\xaft una substantivaci\xc3\xb3 de \xc2\xabgrotesc\xc2\xbb per a referir-se a un motiu ornamental pict\xc3\xb2ric o cer\xc3\xa0mic, generalment constitu\xc3\xaft per la combinaci\xc3\xb3 d\'elements vegetals, figures humanes i animals mitol\xc3\xb2gics que s\'entrellacen capritxosament.'